b'\n_START_ARTICLE_\nBernie Ecclestone\n_START_SECTION_\nKontroversielt utspill\n_START_PARAGRAPH_\nSommeren 2009 mottok Ecclestone kritikk etter at han i et intervju med The Times hadde kommet med rosende omtale av Adolf Hitler. \xc2\xabHan var en mann som fikk ting gjort\xc2\xbb, sa Ecclestone i intervjuet, og la ellers til at var en tilhenger av fast og sterkt lederskap og at han foretrakk totalit\xc3\xa6re regimer foran demokratiske. Han mente ogs\xc3\xa5 at vesten gjorde en grov feil da de kvittet seg med Iraks president Saddam Hussein.'